Glazbena škola Vatroslava Lisinskog

ŠKOLSKI KURIKUL

za

školsku godinu 2023./2024.

**SADRŽAJ:**

1. **Osnovni podaci o školi**

* Povijest škole
* Vatroslav Lisinski

1. **Strategija razvoja škole**
2. **Djelatnost škole**

* djelokrug rada škole
* ciljevi i namjena programa osnovne i srednje glazbene škole
* važnost razvoja (glazbenih) kompetencija i vrijednosti kod učenika
* nastavni planovi

1. **Aktivnosti škole**

* koncertna djelatnost
* natjecanja
* stručna usavršavanja
* suradnja s drugim glazbenim školama

1. **Projekti škole**
2. **Vremenik izrade i obrane završnog rada**
3. **OSNOVNI PODACI O ŠKOLI**

Adresa: Gundulićeva 4, Zagreb

MB: 1174045

OIB: 79669409638

IBAN: HR 1523600001101464103

* **POVIJEST ŠKOLE**

Početkom 19. stoljeća Zagreb već ima snažnu glazbenu tradiciju, a 1824. godine hrvatski gitaristički virtuoz Ivan Padovec osnovao je malo glazbeno društvo sa svojim učenicima i drugim ljubiteljima glazbe. Uskoro je i održao prvi javni koncert pa se javlja potreba za osnivanjem stalne glazbene škole koja će školovati glazbenike za hrvatske orkestre, zborove i folklorna društva. Stoga je 16. veljače 1829. godine osnovana Škola zagrebačkog muzičkog društva kao prva stalna ustanova za glazbenu naobrazbu u Hrvatskoj.

Prvotno je bila smještena u školskoj zgradi na Katarininu trgu, a nakon uzastopnih selidbi Gornjim gradom škola se od 1876. trajno smjestila u Gundulićevoj ulici. U prvo vrijeme učili su se samo gudački instrumenti i solo pjevanje, a broj polaznika ograničen je na 36. Nastava traje tri godine s četvrtom godinom za usavršavanje, a u kasnijem razdoblju škola traje dva puta po tri godine. Uskoro se u školi predaju drveni puhački instrumenti, potom i druga glazbala, a dvadesetak godina poslije, školsku je svjedodžbu dobio i prvi mladi skladatelj – Franjo Pokorni. Od 1854. godine programi se tiskaju isključivo na hrvatskom jeziku.

Sve do 1920. to je bila škola Hrvatskog glazbenog zavoda, a njezin naziv se nekoliko puta mijenja: od Učiona glasbe društva prijateljah glasbe, Glasbena škola narodnog hrvatskog zemaljskog glasbenog zavoda, Konzervatorij Hrvatskog zemaljskog glasbenog zavoda (kraće Hrvatski konzervatorij), od 1920 potpada pod državnu upravu kao Hrvatska zemaljska glazbena škola, a 1922. proglašena je Kraljevskom muzičkom akademijom (današnja Muzička akademija u Zagrebu). U sklopu te Akademije djelovale su niža, srednja i visoka glazbena škola. Niža i srednja glazbena škola izdvojene su 1951. te se osamostaljuju kao Državna muzička škola. Od 1962. škola djeluje pod imenom – Muzička škola „Vatroslav Lisinski“, a od 1996. pod današnjim imenom Glazbena škola Vatroslava Lisinskog.

Školom su, između ostalih, upravljali Vatroslav Lisinski, Ivan pl. Zajc, Franjo Dugan, Sonja Kirigin, Vladimir Kranjčević i drugi.

* **VATROSLAV LISINSKI**

Vatroslav Lisinski hrvatski je skladatelj koji se rodio u Zagrebu 8.7.1819. godine, a umro je također u Zagrebu, 31.5.1854. godine. Bio je jedan od najdarovitijih skladatelja ilirskog pokreta koji je postavio temelje nacionalnog smjera Hrvatske te temelje opere, solo-pjesme te zborske i orkestralne glazbe.

Vatroslav Lisinski se svojom glazbom više od ostalih sljedbenika ilirskog pokreta približio glavnoj ideji Iliraca, a to je stvaranje umjetničke glazbe koja je zasnovana na narodnoj glazbi.

Zaslužan je za 145 djela u svojoj jedanaest godina dugoj skladateljskoj karijeri, a najpoznatija su: “Oj talasi, mili, ajte”, “Prosjak”, “Miruj, miruj, srce moje”, “Tuga djevojke”, “Moja lađa”, “Putnik”, “Tam gdje stoji”, “Cum invocarem”, te opere “Porin” i “Ljubav i zloba”.

Skulptura njegovog poprsja nalazi se ispred Koncertne dvorane u Zagrebu koja nosi njegov naziv – Koncertna dvorana Vatroslava Lisinskog.

1. **STRATEGIJA RAZVOJA ŠKOLE**

Strategija počiva na stvaranju identiteta škole. Cilj nam je očuvati dugogodišnju tradiciju i prepoznatljivost imena „Glazbene škole Vatroslava Lisinskog“. Želimo stvoriti modernu i kvalitetnu školu koja može poslužiti kao primjer. Mjere za unapređivanje odgojno-obrazovnog rada su pozitivno školsko ozračje, ekološka osviještenost te adekvatni prostorni uvjeti.

Školu želimo digitalno unaprijediti te dići kvalitetu rada na višu razinu.

**VIZIJA** škole je:

* odgojno-obrazovno djelovanje na dobrobit djece, u skladu s njihovim potrebama te kulturnim i prirodnim okruženjem škole
* digitalna zrelost
* poticanje osobnog razvoja učenika, njihove kreativnosti te aktivnog sudjelovanja u zajednici
* školovanje u skladu s vrijednostima odgovornosti, tolerancije, razumijevanja i brige za druge
* promicanje nenasilja
* njegovanje tradicije u svrhu očuvanja kulturnog identiteta

**ŽELJA** nam je da:

* se svaki učenik osjeća sigurno, zadovoljno i uključeno
* veselje, optimizam i tolerancija vlada našim hodnicima, učionicama i zbornicom

**MOTO ŠKOLE**

Glazba je naš život.

1. **DJELATNOST ŠKOLE**

* **Djelokrug rada škole**

Kreće se u okvirima rada na glazbenom odgoju i obrazovanju učenika različite dobi.

Sukladno odobrenju MZO-a, obrazovanje objedinjuje predškolski, osnovnoškolski, pripremni i završni stupanj srednjoškolskog obrazovanja.

Škola ostvaruje programe glazbenog vrtića i početničkog solfeggia te osposobljava učenike za zanimanja:

|  |  |
| --- | --- |
| * Glazbenik klavirist | * Glazbenik klarinetist |
| * Glazbenik harfist | * Glazbenik saksofonist |
| * Glazbenik orguljaš | * Glazbenik fagotist |
| * Glazbenik violinist | * Glazbenik kornist |
| * Glazbenik violist | * Glazbenik tubist |
| * Glazbenik violončelist | * Glazbenik trubač |
| * Glazbenik kontrabasist | * Glazbenik trombonist |
| * Glazbenik gitarist | * Glazbenik udaraljkaš |
| * Glazbenik flautist | * Glazbenik pjevač |
| * Glazbenik oboist | * Glazbenik teorijski smjer |

Nastava navedenih programa – zanimanja ostvaruje se prema nastavnim planovima i programima koje je donijelo MZO.

Škola djeluje na tri lokacije – Gundulićeva 4, Ilica 33 (iza OŠ J.J. Strossmayera) i Oktogon (Ilica 5). Zapošljava 79 radnika a broj učenika je 644.

* **Ciljevi i namjena programa osnovne i srednje glazbene škole - usmjereni su na stjecanje stručnih i općih kompetencija.**

Stručne kompetencije stječu učenici i osnovne i srednje škole, na razini određenoj nastavnim planom i programom a uključuju:

* osnaživanje identiteta učenika
* poticanje učenja kroz stvaranje glazbe
* znanja iz teorije glazbe, kulture i povijesti glazbe
* vještine glazbene pismenosti, vježbanja, sviranja, „a vista“ pjevanja
* samostalnost u sviranju prema notnom zapisu, te pri učenju nove

skladbe

* odgovornost za točnost izvedbe i poštivanje ideja skladatelja
* priprema za profesionalno bavljenje glazbom
* bez obzira na profesiju kojom će se učenik baviti glazbeni program kod učenika intenzivno razvija opće kompetencije, ključne za cjeloživotno učenje i za zadovoljniji i uspješniji život:
* upornost, strpljivost, poštivanje pravila u radu tj savjesnost u radu
* komunikacijske vještine, samostalnost i samopouzdanje u

komunikaciji

* sigurnost i naviku nastupa pred publikom
* užitak timskog rada i druženja unatoč razlikama u dobi, jeziku i dr.

(tolerancija)

* jači osjećaj identiteta (učenik doživljava sebe kao izvođača na

pojedinom instrumentu itd.)

* vještinu efikasnog korištenja vremena i dobre organizacije
* pozitivan stav prema radu, znanju i upornosti
* prepoznavanje osjećaja i njihovo izražavanje (emocionalna

inteligencija)

* samopouzdanje kao posljedicu svega gore navedenog
* **Važnost razvoja (glazbenih) kompetencija i vrijednosti kod učenika**

Opće kompetencije i vrijednosti bitne za učenikov stav prema znanju i radu. Naime, i jednostavne izvedbe zahtijevaju od učenika strpljivost u vježbanju, upornost u savladavanju tehničkih poteškoća i poštivanje raznih pravila u sviranju. Tako razvijaju naviku da je zadovoljstvo i ponos izvedbom rezultat procesa, a ne kratkotrajnog rada.

Struktura nastave, individualni i individualizirani način rada omogućava:

* komunikaciju na materinskom jeziku (učenici su na satovima

individualne nastave kontinuirano u situaciji da izražavaju svoje misli, stavove i osjećaje u komunikaciji sa nastavnikom)

* učiti kako učiti (učenje sviranja instrumenta zahtijeva od učenika

ustrajnost, i organizaciju vlastitog vremena, a zbog osjetilne raznovrsnosti informacija pri sviranju razvija naviku dobre koncentracije i vještinu korištenja informacija na učinkovit način)

* razvoj kulturne svijesti i izražavanje emocija i iskustva kroz glazbu

Učenici kroz naše programe upoznaju nacionalnu i europsku kulturnu glazbenu baštinu, uče se razumijevanju raznolikosti glazbe Europe i svijeta te stječu svijest o važnosti estetike u glazbi.

Razvoj općih kompetencija proizlazi iz prirode glazbenih aktivnosti u školi: učenik je u individualnoj komunikaciji s nastavnikom u pravilu dva puta tjedno, svaka izvedba zahtijeva poštivanje koraka u radu i vježbi te strpljivost u dolasku do rezultata. Završetak rada na skladbi nagrađen je užitkom u izvedbi, povremeno i pred publikom. Naši učenici imaju brojne prilike za javne nastupe, izvan škole, po gradovima Hrvatske, i u inozemstvu.

Pohađanjem glazbene škole kod učenika se radi na **razvoju vrijednosti** koje je hrvatski NOK (nacionalni obrazovni kurikulum) odredio kao primarne a to su razvoj: identiteta, znanja i odgovornosti, te solidarnosti. „Izražavanje putem sviranja, kroz glazbu pridonosi djetetovu cjelovitu razvoju: višestrukoj inteligenciji, kreativnomu i simboličkomu mišljenju, izražajnim i praktičnim oblikovnim sposobnostima te osobnosti. Također potiče samopouzdanje, ustrajnost, samodisciplinu, spontanost i želju za slobodnim istraživanjem, razvija pozornost, koncentraciju, osjetljivost za mjeru i cikličnost te pospješuje sposobnost samoizražavanja i kritičkoga mišljenja.

Umjetnička djela i stvaralačke aktivnosti doprinose oblikovanju identiteta učenika, jačanju njihova integriteta i samopoštovanja te stvaranju kulturne i ekološke svijesti. Odgoj i obrazovanje za umjetnost i pomoću umjetnosti stvara kreativne pojedince koji aktivno sudjeluju u oblikovanju kulture svoje neposredne i šire okoline.“

* **Nastavni planovi**

**NASTAVNI PLAN PREDŠKOLSKOG OBRAZOVANJA**

Trajanje programa: 2 godine

|  |  |
| --- | --- |
| Glazbeni vrtić | 2 x 45' (90') |
| Početnički solfeggio | 2 x 45' (90') |

**NASTAVNI PLAN OSNOVNOŠKOLSKOG OBRAZOVANJA**

Trajanje programa : 6 godina

|  |  |  |  |  |  |  |
| --- | --- | --- | --- | --- | --- | --- |
| NASTAVNI PREDMET | I. | II. | III. | IV. | V. | VI. |
| Temeljni predmet struke | 2\*30 | 2\*30 | 2\*30 | 2 | 2 | 2 |
| Solfeggio | 2 | 2 | 2 | 2 | 2 | 2 |
| Skupno muziciranje |  |  | 2\*60 | 2\*60 | 2\*60 | 2\*60 |
| IZBORNI PREDMET |  |  |  |  |  |  |
| Glasovir |  |  |  |  |  | 1\*30 |
| Teorija glazbe |  |  |  |  |  | 2 |

1.Nastavni sat traje 45 minuta, osim za temeljni predmet struke od I. do III. razreda i klavir

(izborni predmet) koji traje 30 minuta, a za skupno muziciranje –zbor ili orkestar 60 minuta.

2. Skupno muziciranje mogu biti nastavni predmeti: zbor ili orkestar ili komorna glazba.

3.Učenici gudačkog i puhačkog odjela pohađaju nastavu orkestra, a svi ostali učenici nastavu zbora.

**NASTAVNI PLAN SREDNJOŠKOLSKOG OBRAZOVANJA**

**GLAZBENIK INSTRUMENTALIST**

|  |  |  |  |  |  |  |
| --- | --- | --- | --- | --- | --- | --- |
| NASTAVNI PREDMET | I.pr | II.pr | I. | II. | III. | IV. |
| Temeljni predmet struke | 2 | 2 | 2 | 2 | 3 | 3 |
| Solfeggio | 4 | 4 | 2 | 2 | 2 | 2 |
| Harmonija |  |  | 2 | 2 | 1 | 1 |
| Polifonija |  |  |  |  | 2 | 1 |
| Povijest glazbe |  |  | 2 | 2 | 2 | 2 |
| Glazbeni oblici |  |  |  |  | 1 | 1 |
| Skupno muziciranje | 4 | 4 | 4 | 4 | 4 | 4 |
| Komorna glazba |  |  |  |  | 2 | 2 |
| Glasovir obvezatno |  | 1\*30 | 1\*30 | 1\*30 | 1\*30 |  |
| Glasovir fakultativno |  |  |  |  |  | 1 |
| Korepeticija | 1\*30 | 1\*30 | 1\*30 | 1\*30 | 1 | 1 |

* Skupno muziciranje u pravilu zbor za učenike glasovira i gitare, a orkestar za učenike svih ostalih glazbala, ili u I. i II. razredu srednje škole umjesto zbora i orkestra po 1 sat komorne glazbe, dok u pripremnim razredima učenici pohađaju nastavu zbora.
* Glasovir obvezatno nemaju učenici klavira
* Učenici udaraljki imaju glasovir obvezatno i u IV. razredu srednje škole
* Učenici orgulja uče glasovir po nastavnom planu i programu za zanimanje glazbenik-teorijski smjer

**GLAZBENIK PJEVAČ**

|  |  |  |  |  |  |  |
| --- | --- | --- | --- | --- | --- | --- |
| NASTAVNI PREDMET | I.pr | II.pr | I. | II. | III. | IV. |
| Solo pjevanje | 2 | 2 | 2 | 2 | 3 | 3 |
| Solfeggio | 4 | 4 | 2 | 2 | 2 | 2 |
| Harmonija |  |  | 2 | 2 | 1 | 1 |
| Polifonija |  |  |  |  | 2 | 1 |
| Povijest glazbe |  |  | 2 | 2 | 2 | 2 |
| Glazbeni oblici |  |  |  |  | 1 | 1 |
| Zbor | 4 | 4 | 4 | 4 | 4 | 4 |
| Komorna glazba |  |  |  |  | 2 | 2 |
| Glasovir obvezatno |  | 1\*30 | 1\*30 | 1\*30 | 1\*30 | 1\*30 |
| Korepeticija | 1\*30 | 1\*30 | 1\*30 | 1\*30 | 1 | 1 |
| Talijanski jezik | 2 |  |  |  |  |  |
| Njemački jezik |  | 2 |  |  |  |  |

* Učenici solo pjevanja u I. pripremnom razredu uključuju se u rad zbora u drugom polugodištu
* U I. i II. razredu srednje glazbene škole moguće umjesto zbora 1 sat komorne glazbe

**GLAZBENIK TEORIJSKI SMJER**

|  |  |  |  |  |  |  |
| --- | --- | --- | --- | --- | --- | --- |
| NASTAVNI PREDMET | I.pr | II.pr | I. | II. | III. | IV. |
| Glasovir obvezatno | 2\*30 | 2\*30 | 2\*30 | 2\*30 | 2 | 2 |
| Solfeggio | 4 | 4 | 2 | 2 | 2 | 2 |
| Harmonija |  |  | 3 | 3 | 2 | 2 |
| Polifonija |  |  |  |  | 2 | 2 |
| Povijest glazbe |  |  | 2 | 2 | 2 | 2 |
| Glazbeni oblici |  |  |  |  | 1 | 1 |
| Skupno muziciranje (zbor,orkestar) | 4 | 4 | 4 | 4 | 4 | 4 |
| Izborno glazbalo |  |  | 1 | 1 |  |  |
| Dirigiranje |  |  |  |  | 1 | 1 |
| Čitanje i sviranje partitura |  |  |  | 1 | 1 |  |

1. **AKTIVNOSTI ŠKOLE**

* cilj aktivnosti škole je podizanje kvalitete znanja i vještina naših učenika te prezentiranje škole
* **nositelji aktivnosti su nastavnici i učenici škole**
* financiranje iz vlastitih sredstava
* aktivnosti će ostvariti sukladno godišnjem planu i programu Glazbene škole od 01.09.2023. do 31.08.2024.
* aktivnosti će se vrednovati putem ostvarenih rezultata na predviđenim aktivnostima škole tijekom pedagoške godine
* **Koncertna djelatnost**
* prosinac 2023.- matineje gudača i puhača
* prosinac 2023.- koncert ansambala KBC Zagreb
* prosinac 2023.- Adventsko-božićni koncert u Oktogonu
* veljača 2024.- koncerti za Dan škole
* ožujak 2024.- koncert klavirskog odjela
* ožujak 2024.- koncert u suradnji s Glazbenom školom Požega (ansambli)- projekt
* travanj 2024.- gostovanje ansambala u Zadru (Split) - projekt
* travanj 2024.- korizmeni koncert (sakralni objekt) gudačkih ansambala i mješovitog zbora srednje škole
* svibanj 2024.- koncerti povodom obilježavanja smrti Vatroslava Lisinskog
* lipanj 2024.- koncert puhačkih orkestara na Zrinjevcu
* **Natjecanja**

Cilj natjecanja je potaknuti tehnički napredak učenika, učiti ih kako svirati pod pritiskom te razvojno orijentiranje među vršnjacima. Natjecanja omogućavaju učenicima i profesorima razmjenjivanje pedagoških i drugih iskustava čime dolazi do vidljivog napretka kako profesora tako i učenika.

* 2. Međunarodno natjecanje flautista “Dugoselski Nocturno”, studeni 2023.
* Međunarodno natjecanje Velespana, Velenje, Slovenija, studeni 2023.
* HDGPP Natjecanje komornih sastava, studeni/prosinac 2023.
* međunarodno natjecanje „Ivan Rijavec“, Rogaška Slatina,Slovenija – siječanj 2024.
* međunarodno natjecanje“Davorin Jenko“ – Beograd – veljača 2024
* Međunarodno natjecanje „Mladi virtuozi“- veljača 2024.
* Natjecanje učenika osnovnih škola“Mladi Padovec“ veljača. 2024. Novi Marof
* Međunarodno natjecanje I susreti “Tahir Kulenović”, Valjevo- veljača 2024.
* 12. Hrvatsko natjecanje mladih glazbenih umjetnika \_ Papandopulo, veljača 2024.
* Natjecanje u više etapa – ožujak, travanj, svibanj 2024. – “Piano Pyramid”
* Školsko natjecanje klavirista GŠ Vatroslava Lisinskog, ožujak 2024.
* Međunarodno natjecanje “Sonus op. 8“ , ožujak 2024.
* Međunarodno gitarističko natjecanje “Ida Presti”, Samobor, ožujak 2024.
* Natjecanje gudača Rudolf Matz – ožujak 2024.
* ožujak 2024. regionalno natjecanje HDGPP
* ožujak/travanj 2024. državno natjecanje HDGPP
* Natjecanje za mlade klaviriste „Damir Sekošan“- travanj 2024.
* Međunarodno natjecanje Memorijal Jurica Murai – , travanj 2024.
* Međunarodno pjevačko natjecanje « Stojan Stojanov Gančev » -travanj 2024.
* svibanj 2024.- Lav Mirski (solo pjevanje)- Osijek
* Bistrički zvukolik, Marija Bistrica, svibanj 2024.
* Međunarodno natjecanje “Bolero”- svibanj 2024.
* Koroško tekmovanje, Radlje ob Dravi, svibanj 2024.
* Male žice Dalmacije, Omiš, lipanj 2024.
* međunarodno natjecanje „Daleki akordi“, svibanj 2024.
* drugo međunarodno natjecanje Una corda – Kastav, svibanj 2024.
* Međunarodno natjecanje Poreč fest
* Odlazak ili neodlazak na natjecanja određivati će trenutna financijska situacija škole.
* **Stručna usavršavanja**
* 2 seminara po odjelu. Termini i detalji će se naknadno dogovoriti.
* **Suradnja s drugim glazbenim školama**

Glazbena škola Vatroslava Lisinskog tradicionalno surađuje sa školama Franje Kuhača Osijek, Ivana Matetića Ronjgova Rijeka i Ivana Matetića-Ronjgova Pula. Kao i svake godine održati će se zajednički koncerti povodom dana škola.

studeni- Osijek

veljača- Zagreb

travanj- Rijeka

travanj- Pula

ostale suradnje:

Umjetnička škola Franje Lučića – Velika Gorica

Glazbena škola Josipa Hatzea – Split

Glazbena škola Požega- Požega

Glazbena škola Blagoje Bersa – Zadar

Muzička škola Josip Slavenski - Beograd

* **Sjednice Nastavničkog vijeća**
* **listopad 2023.**
* **prosinac 2023.**
* **travanj 2024.**
* **svibanj 2024.**
* **lipanj 2024.**
* **srpanj 2024.**
* **kolovoz 2024.**
* **Termini sjednica su okvirni i dodatne sjednice biti će sazivane sukladno potrebama škole.**

1. **PROJEKTI ŠKOLE**

|  |  |
| --- | --- |
| PROJEKT | TRAGOVIMA LISINSKOG |
| NAČIN REALIZACIJE | Projekt će se odvijati subotom u centru Zagreba. Učenici 6. razreda osnovne i 1. razreda srednje škole će posjetiti nekoliko lokacija vezanih za život i djelo Vatroslava Lisinskog kako bi na kraju osnovnoškolskog, odnosno na početku srednjoškolskog obrazovanja saznali nešto više o liku i djelu skladatelja po kojem je škola dobila ime. Na svim će lokacijama realizirati određeni zadatak te snimiti popratni digitalni materijal. Završni će dio projekta biti realiziran u školi gdje će učenici testirati svoje znanje odgovarajući na pitanja u kvizu. |
| CILJ | * razvijanje osjećaja pripadnosti školi * poticanje zajedništva i timskog rada * razvijanje digitalnih kompetencija učenika i učitelja * poticanje interesa za hrvatsku baštinu * poticanje istraživačkog načina učenja |
| PROSTOR | Centar Zagreba |
| NOSITELJI | Martina Belković, prof. savjetnica  Gorana Vidnjević Fabijanić, prof. mentorica |
| SURADNICI | Krešimir Fabijanić, prof. mentor; Željka Habrun, prof.; Sandra Kotarski, prof.; Ante Krpan, prof. mentor; Ivana Lesić, prof. mentor; Sunčica Lukas, prof.; Josip Prajz, prof.; Tatjana Vorel, prof. |
| VREMENIK | Listopad 2023. - travanj 2024. |

|  |  |
| --- | --- |
| Aktivnost, program i/ili projekt | Gitarom kroz stoljeća (međužupanijski projekt) |
| Nositelj aktivnosti, programa i/ili projekta | Hrvoje Ton, prof. savjetnik |
| Razred i planirani broj učenika | Učenici gitare u višim razredima osnovne škole i  učenici gitare u srednjoj glazbenoj školi |
| Planirani broj sati tjedno | 1 sata tjedno |
| Vrijeme održavanja aktivnosti | Tijekom cijele školske godine 2023./24. |
| Ciljevi aktivnosti, programa i/ili projekta | Učenici će upoznati skladatelje, literaturu, glazbene stilove, stilska razdoblja i njihove karakteristike i glazbu pisanu za njihov instrument. Učenike će sudjelovanje u projektu potaknuti na samostalni kao i na zajednički istraživački rad. Učenici će javno nastupati predstavljajući svoj rad u vidu predavanja i/ili izvođenja na instrumentu. Ciljevi projekta bit će, između ostalog i otkrivanje, praćenje te poticanje učeničkih posebnih sklonosti, sposobnosti i kreativnosti, kao i praksa javnog nastupa.  Učenici će upoznati svoje kolege iz čak tri županije.  S ciljem predstavljanja stvaralaštva učenika školskoj i izvanškolskoj publici, u sklopu projekta bit će održan niz prezentacija/radionica i 4 zajednička koncerta. |
| Namjena aktivnosti, programa i/ili projekta | Individualni i grupni rad učenika, samostalno i uz njihove mentore, kao zajedničke radionice i koncerti |
| Detaljan troškovnik | Trošak transporta učenika i nastavnika cca 250€  Trošak zajedničkog ručka svih sudionika cca 250€  Ukupni trošak cca 500€ |
| Način realizacije | Kroz 4 gostovanja u 4 glazbene škole u 4 županije, učenici će predstaviti skladbe i skladatelje za gitaru iz različitih stilskih razdoblja.  U sklopu projekta bit će održan niz prezentacija/radionica i 4 zajednička koncerta. |
| Način vrednovanja i način korištenja rezultata vrednovanja | Kontinuirano praćenje rada učenika i zajednička analiza postignutih rezultata. Samovrednovanje učenika. Predstavljanje učeničkih postignuća ostalim učenicima i nastavnicima gitare u Republici Hrvatskoj kroz rad Međužupanijskih stručnih vijeća. |

|  |  |
| --- | --- |
| Aktivnost, program i/ili projekt | Matineja u šlapama |
| Nositelj aktivnosti, programa i/ili projekta | Hrvoje Ton, prof. savjetnik |
| Razred i planirani broj učenika | Učenici gitare osnovne i srednje glazbene škole |
| Vrijeme održavanja aktivnosti | Tijekom cijele školske godine 2023./24. |
| Način realizacije | Individualni i grupni rad učenika, samostalno i uz njihove mentore u obliku zajedničkih radionica i koncerata, a sve kao izvannastavna aktivnost učenika. Radionice, predavanja i koncerti će se održati u prostoru Centra mladih Ribnjak u formi subotnjih matineja otvorenih za publiku. |
| Ciljevi aktivnosti, programa i/ili projekta | Ciljevi projekta biti će informiranje zajednice o klasičnoj gitari, načinu funkcioniranja umjetničkog školstva, popularizacija gitare kao instrumenta te predstavljanje instrumenta i gitarističkog repertoara kroz predavanja nastavnika i koncerte učenika.  S ciljem predstavljanja stvaralaštva učenika školskoj i izvanškolskoj publici, u sklopu projekta biti će održano 5 ili više zajedničkih koncerata i predavanja |
| Detaljan troškovnik | Ukupni trošak 0€ |
| Prostor | Projekt je namijenjen učenicima gitare Glazbene škole Vatroslava Lisinskog u Zagrebu u suradnji sa Centrom mladih Ribnjak u Zagrebu koji će osigurati prostor za realizaciju projekta. |
| Nositelj | Pavlica Bajsić, ravnateljica Centra mladih Ribnjak i Hrvoje Ton, prof. savjetnik (Glazbena škola „Vatroslav Lisinski“, Zagreb)  Suradnici: Tamara Perc, prof. savjetnik, Damjan Bučić, prof., Szymon Pietrzak, prof. |
| Način vrednovanja i način korištenja rezultata vrednovanja | Kontinuirano praćenje rada učenika i zajednička analiza postignutih rezultata. Samovrednovanje učenika. Predstavljanje učeničkih postignuća ostalim učenicima i nastavnicima gitare u Republici Hrvatskoj kroz rad Međužupanijskih stručnih vijeća. |

|  |  |
| --- | --- |
| PROJEKT | *E-zapisi iz života Glazbene škole Vatroslava Lisinskog Zagreb* |
| NAČIN REALIZACIJE | Objavljivanje digitalnog školskog biltena (dvomjesečno) |
| CILJ | Dokumentiranje i arhiviranje života škole |
| PROSTOR | GŠ Vatroslava Lisinskog, Gundulićeva 4 |
| NOSITELJ | Gorana Vidnjević Fabijanić, prof. mentor, Krešimir Fabijanić, prof. mentor, Martina Belković, prof. savjetnica |
| SURADNICI | Ivana Lesić, prof. mentorica, Ana Betević Dadić, prof. savjetnica, Ante Krpan, prof. mentor |
| VREMENIK | kontinuirano |

|  |  |
| --- | --- |
| **projekt** | Upoznavanje učenika nižih razred s vrstama puhačkih instrumenata kroz nastupe Puhačkog kvinteta Lisinski |
| **način realizacije** | Tijekom školske godine održat će se nekoliko interaktivnih nastupa Puhačkog kvinteta Lisinski kojeg čine zaposlenici Puhačkog odjela škole za učenike nižih razreda osnovne glazbene škole. Koncerti će se organizirati po razredima skupne nastave Teoretskog odjela. |
| **cilj** | 1. Popularizirati manje poznate puhačke instrumente  2. Pojačati djelatnost Odjela za puhače i udaraljke  3. Pojačati suradnju među Odjelom za puhače i udaraljke i Teoretskim odjelom  4. Upoznati učenike s puhačkim instrumentima i njihovom ulogom u klasičnoj glazbi općenito  5. Omogućiti profesorima - članovima Puhačkog kvinteta Lisinski priliku za nastup pred većim brojem učenika  6. Produbljivanje redovne obrazovne djelatnosti profesora škole i obogaćivanje nastavnih sadržaja teoretskog odjela  7. Proširiti učenicima vidike u smislu mogućnosti učenja pojedinog instrumenta u kasnijoj dobi kroz pripremno obrazovanje  8. Educirati učenike i provjeriti njihovo znanje kroz završni kviz  9. Pridonijeti medijskoj vidljivosti škole objavom projekta na društvenim mrežama |
| **prostor** | Koncertna dvorana škole |
| **nositelj** | Odjel za puhače i udaraljke: Ante Krpan, prof. mentor klarineta, Mateja Šarlija, prof. flaute, Bernarda Bilušić, prof. oboe, Hrvoje Pintarić, prof. roga, Šime Vuksan, prof. fagota  Teoretski odjel: Martina Belković, prof., Gorana Vidnjević Fabijanić, prof.  Ravnatelj: Antonio Mrčela, prof. |
| **vremenik** | studeni 2023. – svibanj 2024. |

|  |  |
| --- | --- |
| **projekt** | Proslijedi dalje, informaciju, znanje… |
| **način realizacije** | Projekt je zamišljen u formi predavanja – izlaganja preko zoom aplikacije. U jednom terminu planirana su dva do tri izlagača koji iznose svoja iskustva i dijele informacije sa slušačima interaktivno mogu sudjelovati tijekom izlaganja. |
| **cilj** | Cilj projekt „Proslijedi dalje“ je povezivanje učenika s osobama iz različitih područja djelovanja kako bi dobili informacije iz „prve ruke“ o traženim kompetencijama na tržištu rada s područja kreativnih industrija i umjetnosti, medija, IT-a, menadžmenta…  Dobivenim informacijama učenici će lakše donositi odluke o prijavama za upise na fakultete, umjetničke akademije te traženje ostalih vaninstitucionalnih načina stjecanja znanja i vještina. |
| **prostor** | Ovisno o vrsti predavanja izlaganje se realizira u formi webinara, a kad su u pitanju radionice planiram koristiti prostore škole u Varšavskoj ulici. |
| **nositelj** | Glazbena škola Vatroslava Lisinskog, Zagreb  Autorica i voditeljica projekta: Elvira Happ, prof.  Suradnica: Gorana Vidnjević Fabijanić, prof. savjetnica |
| **vremenik** | Trajanje projekta: 2022.-2028. |

|  |  |
| --- | --- |
| **projekt** | **KOMORNA GLAZBA- ORGULJE I GLAS** |
| **način realizacije** | Gostovanje orguljaške klase GŠ Vatroslava Lisinskog u Požegi, upoznavanje s učenicima pjevačke klase iz GŠ Požega te zajednički intenzivan rad na programu komorne glazbe na instrumentu u crkvi kroz dvodnevne radionice i održavanje zajedničkog koncerta. Ovim projektom u prvi plan želimo staviti komornu glazbu i zajedničko muziciranje, koje je u školama ponekad zapostavljeno i nedovoljno važno. Ostvarivanjem samog projekta dali bi na značaju istoimenom glazbenom predmetu, učenicima ukazali na ljepote i čar zajedničkog muziciranja, a oni bi neposredno uz rad s mentorima napredovali i širili svoje glazbene vještine. Osim toga, učenici bi upoznali novi instrument na kojem bi vježbali i pripremali koncert što je uvijek dodatan izazov za njih s obzirom veličinu i mogućnosti instrumenta. Učenici-pjevači bi stekli iskustvo s novim instrumentom, kojeg nemaju priliku slušati u svojoj školi što bi za njih isto tako predstavljalo stjecanje novih vještina, prilagodba novom pratećem instrumentu te iskustvo rada s novim kolegama. |
| **cilj** | 1. Suradnja dvije glazbene škole (GŠ Vatroslava Lisinskog i GŠ Požega)  2. Povezivanje različitih odsjeka; odsjek za klavir i orgulje te odsjek za glazbenu teoriju i pjevanje  3. Dvodnevne radionice za učenike uz vodstvo mentora s dugogodišnjim iskustvom u zajedničkom radu s ovim tipom komorne glazbe.  4. Upoznavanje učenika s novim programom, novim instrumentom  5. Priprema programske knjižice  5. Zajednički koncert |
| **prostor** | Crkva sv. Lovre, Požega |
| **nositelj** | Josipa Leko i Ana Ticl Bušić |
| **vremenik** | 2. polovica ožujka 2024. |

|  |  |
| --- | --- |
| **projekt** | ***SKLADATELJI OBLJETNIČARI***  (U školskoj godini 2023./2024.) Eduard Grieg-180. godina rođenja |
| **način realizacije** | Projektno i suradničko učenje, iznošenje vlastitog mišljenja, imaginacija, priprema predavanja, priprema zajedničkog koncerta |
| **cilj** | Omogućiti društveno-emocionalni razvoj svih učenika, poticati razvoj glazbenih sposobnosti svih učenika u skladu s individualnim sposobnostima pojedinca, potaknuti učenike na aktivno bavljenje glazbom i sudjelovanje u kulturnom životu zajednice, razvijati saznanja o instrumentu koji sviraju te samopouzdanje u predstavljanju istog; potaknuti razvijanje glazbenoga ukusa i kritičkoga mišljenja, potaknuti razumijevanje interdisciplinarnih karakteristika i mogućnosti glazbe. U suradnji s kolegicama klavirskog odjela omogućiti učenicima prisustvovanje glazbeno kulturnom događaju u prilagođenom virtualnom okruženju. Razvijati glazbeni ukus učenika čime učenik stječe kriterij za vrednovanje glazbe i sposobnost izražavanja vlastitih stavova o glazbi. |
| **prostor** | Glazbena škola Vatroslav Lisinski, soba 1 |
| **nositelj** | Klavirski odjel Glazbene škole Vatroslava Lisinskog, Zagreb  Voditeljica projekta: Ela Korbar, prof. savjetnik  Suradnice: Sandra Kotarski, prof. i Ana Žgur, prof. savjetnica |
| **vremenik** | Listopad 2023.-svibanj 2024. |

|  |  |
| --- | --- |
| **projekt** | **GITARA- prošlost, sadašnjost i budućnost u solističkoj i komornoj glazbi** |
| **način realizacije** | Individualni i grupni rad učenika s mentorima, zajedničke radionice- komorno i orkestralno muziciranje, koncerti i predavanja mentora prožeta tehničkom i interpretacijskom tematikom raznih stilova. |
| **cilj** | Učenici će bolje upoznati skladatelje, literaturu i glazbu pisanu za njihov instrument te će se bolje upoznati s komornim muziciranjem. Sudjelovanje u projektu potaknut će ih na samostalni i zajednički istraživački rad. Učenici će javno nastupati predstavljajući svoj rad u vidu izvođenja na instrumentu, kao solisti te u gitarističkom orkestru.  Ciljevi projekta bit će između ostalog i otkrivanje, praćenje te poticanje učenikove kreativnosti i talenta, usavršavanje tehničkih vještina kao praksa javnog nastupa uz solističko i komorno muziciranje. Komornom muziciranju cilj je zajedništvo, međusobno osluškivanje, pozitivna kompetitivnost te poticaj na kreativnost u obliku eventualnog stvaranja i aranžiranja za komornu i orkestralnu gitarsku glazbu. |
| **prostor** | Projekt je namijenjen učenicima gitare u glazbenim školama UŠ „Fortunat Pintarić” (Koprivnica), GŠ Alberta Štrige (Križevci) te GŠ Vatroslava Lisinskog (Zagreb). |
| **nositelj** | Tamara Perc, prof. savjetnik (Glazbena škola Vatroslava Lisinskog, Zagreb), Matija Kučić, prof. (Umjetnička škola Fortunat Pintarić, Koprivnica), Emina Trivanović, prof. (Glazbena škola Alberta Štrige, Križevci)  Suradnici: Hrvoje Ton, prof. |
| **vremenik** | **Ožujak, travanj i svibanj 2024.** |

|  |  |
| --- | --- |
| Projekt | Međuškolska suradnja nastavnica flaute |
| Nositelji projekta | Mateja Šarlija Bilić, prof., Danijela Klarić Mimica, prof.mentor, Marija Esih, prof.mentor,  Antonija Jurin, prof.savjetnik i Vanja Markesina,prof. |
| Način realizacije | Tijekom šk.godine 2023./2024. održat će se nekoliko susreta nastavnica flaute  glazbenih škola: GŠ Vatroslava Lisinskog, GU Elly Bašić, GŠ Zlatka Balokovića, GŠ Dugo Selo i  Umjetničke škole Franje Lučića, prilikom kojih će nastavnice spomenutih škola unakrsno raditi s  učenicima kolegica iz projekta.  Na kraju svakog susreta organizirat će se okrugli stol s nekom temom iz domene flautističke pedagogije i izvođačke prakse. |
| Ciljevi | 1. Unaprijediti i ubrzati pripremu učenika škola uključenih u projekt s natjecateljskim  programom  2. Ojačati međuškolsku i međukolegijalnu suradnju  3. Razmijeniti iskustva, primjere dobre prakse i ostvariti nova pedagoška saznanja  4. Posredno podići individualnu kvalitetu nastave  5. Povećati motiviranost učenika sudionika projekta za napredak u svirci |
| Ustanove uključene u prijekt | GŠ Vatroslava Lisinskog, GU Elly Bašić, GŠ Zlatka Balokovića, GŠ Dugo Selo i Umjetnička škola Franje Lučića |
| Prostor | prostori svih navedenih škola uključenih u projekt |
| Način vrednovanja i način korištenja rezultata vrednovanja | Kontinuirano praćenje rada učenika i zajednička analiza postignutih rezultata. Samovrednovanje učenika. Predstavljanje učeničkih postignuća ostalim učenicima i nastavnicima flaute. |
| Diseminacija projekta | Tijek projekta i osvrt na prokjekt objavljivat će se na službenim stranicama na društvenim mrežama škola uključenih u projekt, te na njihovim internetskim stranicama. |
| Vremenik | Rujan 2023. - lipanj 2024. |

|  |  |
| --- | --- |
| **projekt** | **Obilježavanje dana Glazbene škole Vatroslava Lisinskog** |
| **način realizacije** | koncerti i domjenak |
| **cilj** | prezentacija rada glazbene škole |
| **prostor** | MA- dvorana „Blagoje Bersa“ |
| **nositelj** | Ravnatelj, nastavnici i učenici škole  Gosti iz glazbenih škola : „Ivana Matetića-Ronjgova“ Pula, „Ivana Matetića Ronjgova“ Rijeka, „Franje Kuhača“ Osijek |
| **vremenik** | veljača 2024. |

1. **Vremenik izrade i obrane završnog rada**

|  |  |
| --- | --- |
| Izbor tema | do 31. listopada 2023. |
| Izradba završnog rada | tijekom nastavne godine |

**ZIMSKI ROK**

|  |  |
| --- | --- |
| Prijava obrane završnog rada | do 30. studenog 2023. |
| Predaja pisanog dijela završnog rada | do 25. siječnja 2024. |
| Obrana završnog rada | veljača 2024. |
| Uručivanje svjedodžbi o završnom radu | 12. veljače 2024. |

**LJETNI ROK**

|  |  |
| --- | --- |
| Prijava obrane završnog rada | do 01. travnja 2024. |
| Predaja pisanog dijela završnog rada | do 24 svibnja 2024. |
| Obrana završnog rada | lipanj 2024. |
| Uručivanje svjedodžbi o završnom radu | 28. lipnja 2024. |

**JESENSKI ROK**

|  |  |
| --- | --- |
| Prijava obrane završnog rada | do 10. srpnja 2024. |
| Predaja pisanog dijela završnog rada | do 09. kolovoza 2024. |
| Obrana završnog rada | 26. kolovoza 2024. |
| Uručivanje svjedodžbi o završnom radu | 30. kolovoza 2024. |

**KLASA: 007-02/23-01/06**

**URBROJ: 251-335-04-23-02**

Zagreb, 09.10.2023.

Predsjednica Školskog odbora: Ravnatelj:

Lidija Lovrić Vidiš, prof. Antonio Mrčela,prof.